
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 617 

18 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Επιτροπής γνωμοδότησης για την ιδιότη¬ 
τα του αγρότη, νέου αγρότη, νεοεισερχόμενου 

νέου αγρότη και εργάτη γης. 1 

Χορήγηση άδειας άσκησης επαγγέλματος Κοινωνι¬ 
κού Λειτουργού στην ΖΩΗ ΒΑΣΙΛΙΚΗ του Αριστο¬ 
τέλη . 2 

Χορήγηση άδειας ασκήσεως επαγγέλματος Κοινω¬ 
νικού Λειτουργού στην Πετσάκη Καλλιόπη. 3 

Συγκρότηση Τριμελών Επιτροπών του ν. 2520/1997 4 

Μέτρα για την πρόληψη και καταστολή της «ΖΩΟ¬ 
ΚΛΟΠΗΣ» στην περιφέρεια της ΑΣΤΥΝΟΜΙΚΗΣ 
ΔΙΕΥΘΥΝΣΗΣ ΛΑΣΙΘΙΟΥ. 5 


Α ΠΟΦΑΣΕΙ Σ 

Αριθμ. 7837 (1) 


Σύσταση Επιτροπής γνωμοδότησης για την ιδιότητα 
του αγρότη, νέου αγρότη, νεοεισερχόμενου νέου 
αγρότη και εργάτη γης. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

Τις διατάξεις των: 

1. ν. 2218/1994 «Περί ίδρυσης της Νομαρχιακής Αυτοδι¬ 
οίκησης» όπως συμπληρώθηκε με το ν. 2240/1994. 

2. Τον Οργανισμό Οργάνωσης και Λειτουργίας της 
Νομαρχιακής Αυτοδιοίκησης που δημοσιεύτηκε στο 
ΦΕΚ 364/9.5.1995 (τεύχος Β). 

3. Τις διατάξεις του ν. 2520/1997 «Μέτρα για τους 
νέους αγρότες, σύσταση Οργανισμού Γεωργ. Επαγγελ¬ 
ματικής Εκπαίδευσης, Κατάρτισης, Απασχόλησης και 
άλλες διατάξεις». 

4. Την υπ’ αριθμ. 337410/10.7.1998 απόφαση Υπ. Γεωρ¬ 
γίας & ΥΠΕΣΔΔΑ σχετικά με λεπτομέρειες εφαρμογής 
του ν. 2520/1997. 

5. Την υπ’ αριθμ. 590/10.1.2005 απόφαση του Νομάρχη 
Ημαθίας «Σύσταση Επιτροπής Γνωμοδότησης για την 
ιδιότητα του αγρότη, νέου αγρότη, νεοεισερχόμενου 
νέου αγρότη και εργάτη γης», αποφασίζουμε: 

1. Τροποποιούμε την σύνθεση της με αριθ. 5 πιο πάνω 
επιτροπής, σύμφωνα με την παρ. 4 του άρθρου 3 της 
με αριθ. 4 πιο πάνω σχετικής ως εξής: 


α) Αντικαθιστούμε τον Γεωπόνο της διεύθυνσης Γε- 
ωργίας Δημητρίου Ευάγγελο με το Γ εωπόνο της ίδιας 
Διεύθυνσης Κουτρούλα Μάρτο. 

β) Αντικαθιστούμε το Γεωπόνο της Διεύθυνσης Γε¬ 
ωργίας Κουτρούλα Μάρτο με την Γεωπόνο της ίδιας 
Διεύθυνσης Κεχαγιά Ιωάννα. 

2. Ορίζουμε εισηγητή στην εν λόγω Επιτροπή το Γ ε¬ 
ωπόνο από τη Διεύθυνση Γεωργίας Τσαμήτρο Μιλτι¬ 
άδη. 

Η ημερομηνία λήξης της θητείας της επιτροπής 
παραμένει η ίδια, δηλαδή η 10.1.2007. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Βέροια, 12 Απριλίου 2006 

Ο Νομάρχης 

ΓΙΑΝΝΗΣ ΣΠΑΡΤΣΗΣ 

-♦- 

( 2 ) 

Χορήγηση άδειας άσκησης επαγγέλματος Κοινωνικού 
Λειτουργού στην ΖΩΗ ΒΑΣΙΛΙΚΗ του Αριστοτέλη. 

Ο ΝΟΜΑΡΧΗΣ ΘΕΣΠΡΩΤΙΑΣ 

Με την υπ’ αριθμ. Ε1/1582/25.4.2006, απόφαση Νομάρχη 
Θεσπρωτίας, χορηγείται άδεια άσκησης επαγγέλματος 
Κοινωνικού Λειτουργού στην ΖΩΗ ΒΑΣΙΛΙΚΗ του Αρι¬ 
στοτέλη. 

Με εντολή Νομάρχη 

Ο Προϊστάμενος Διεύθυνσης 
Π. ΤΑΣΙΟΣ 

-♦- 

(3) 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Πετσάκη Καλλιόπη. 

Ο ΝΟΜΑΡΧΗΣ ΛΑΣΙΘΙΟΥ 

Με την υπ’ αριθμ. 15694/11.4.2006 απόφαση του Νομάρ¬ 
χη Λασιθίου χορηγείται στην Πετσάκη Καλλιόπη, άδεια 
ασκήσεως επαγγέλματος Κοινωνικού Λειτουργού. 

Με εντολή Νομάρχη 

Η Διευθύντρια 
Δ. ΧΡΥΣΑΝΙΔΟΥ 

Αριθ. 7734 (4) 

Συγκρότηση Τριμελών Επιτροπών του ν. 2520/1997. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τον ν. 2520/1997, που τροποποιήθηκε με το άρ¬ 
θρο 70 του ν. 2538/1997 (Α.242) και το άρθρο 13 του ν. 
2601/1998. 

2. Το άρθρο 3 της υπ’ αριθμ. 337410/10.7.1998 απόφα¬ 
σης Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών και Αγροτικής Ανάπτυξης 
και Τροφίμων. 

3. Την υπ’ αριθμ. 356366/8.6.1999 απόφαση Υπουργών 
Εσωτερικών, Δημόσιας Διοίκησης και Αποκέντρωσης, 
Οικονομικών και Αγροτικής Ανάπτυξης και Τροφίμων 
«Τροποποίηση της υπ’ υπ’ αριθμ. 337410/10.7.1998 (Β' 712) 
και της υπ’ αριθμ. 328983/25.6.1998 (Β' 688) υπουργικών 
αποφάσεων. 

4. Τις εισηγήσεις της Δ/νσης Αγροτικής Ανάπτυξης, 
των Δ.Ο.Υ. του Νομού και των Ε.Α.Σ. Λαμίας, Αταλάντης 
και Αμφίκλειας, αποφασίζουμε: 

1. Συγκροτούμε Τριμελείς Επιτροπές ως κατωτέρω: 

Α. Για την περιοχή αρμοδιότητας της Δ,Ο.Υ. Λαμίας. 

Α1. Τον Κωνσταντίνο Κούτρα, Γεωπόνο, μόνιμο υπάλ¬ 
ληλο της Δ/νσης Αγροτικής Ανάπτυξης Φθιώτιδας ως 
Πρόεδρο, με αναπληρωτή του την Ελένη Μανίτσα, Γεω- 
πόνο της ίδιας υπηρεσίας. Α2. Την Ευαγγελία Μαντούρ- 
λια, μόνιμη υπάλληλο της Δ.Ο.Υ. Λαμίας, με αναπληρωτή 
της την Ευαγγελία Παπακώστα, μόνιμη υπάλληλο της 
ίδιας υπηρεσίας. 

Α3. Τον Αθανάσιο Γ. Κυροδήμο, εκπρόσωπο της Ε.Α.Σ. 
Λαμίας, με αναπληρωτή του τον Δημήτριο I. Τζιαχρήστα, 
επίσης εκπρόσωπο της Ε.Α.Σ. Λαμίας. 

Στην επιτροπή εισηγείται η Κωνσταντίνα Στίγκα, 
Γεωπόνος, μόνιμη υπάλληλος της Δ/νσης Αγροτικής 
Ανάπτυξης Φθιώτιδας, με αναπληρωτή της τον Γεώργιο 
Στεργιανό, Γεωπόνο της ίδιας υπηρεσίας. 

Γραμματέας της επιτροπής ορίζεται η Δήμητρα Μελά, 
μόνιμη υπάλληλος της Δ/νσης Αγροτικής Ανάπτυξης 
Φθιώτιδας, με αναπληρωτή της την Κωνσταντίνα Ανε- 
στοπούλου, μόνιμη υπάλληλο της ίδιας υπηρεσίας. 

Β. Για την περιοχή αρμοδιότητας της Δ.Ο.Υ. 
Αμφίκλειας 

Β1. Τον Θρασύβουλο Ζωγράφο, Γ εωπόνο, μόνιμο υπάλ¬ 
ληλο του Γ.Α.Α. Ελάτειας ως Πρόεδρο, με αναπληρωτή 
του τον Παναγιώτη Φινέ, Γ εωπόνο μόνιμο υπάλληλο του 
Γ.Α.Α. Κ. Τιθορέας. 

Β2. Τον Αθανάσιο Βαφειά, μόνιμο υπάλληλο της Δ.Ο.Υ. 
Αμφίκλειας, με αναπληρωτή του τον Ιωάννη Σπαθιά, 
μόνιμο υπάλληλο της ίδιας υπηρεσίας. 

Β3. Τον Σωκράτη Δ. Αγγέλη, εκπρόσωπο της Ε.Α.Σ. 
Αμφίκλειας, με αναπληρωτή του τον Λεωνίδα Λ. Χρα, 
επίσης εκπρόσωπο της Ε.Α.Σ. Αμφίκλειας. 

Στην επιτροπή εισηγείται η Μαρία Δήμκου, Γεωπόνος, 
μόνιμη υπάλληλος του Γ.Α.Α. Αμφίκλειας, με αναπληρω¬ 
τή της την Ζωή Σύψα, Γεωπόνο, μόνιμη υπάλληλο της 
Δ/νσης Αγροτικής Ανάπτυξης Φθιώτιδας, 

Γ ραμματέας της επιτροπής ορίζεται η Κωνσταντίνα 
Κομνάκου, μόνιμη υπάλληλος του Γ.Α.Α. Αμφίκλειας, με 
αναπληρωτή της τον Ιωάννη Τσιρογιάννη, μόνιμο υπάλ¬ 
ληλο του Γ.Α.Α. Αμφίκλειας. 

Γ. Για την περιοχή αρμοδιότητας της Δ.Ο.Υ. Δομο- 
κού 

Γ1. Τον Ευάγγελο Μπλέτσα, Γ εωπόνο, μόνιμο υπάλληλο 
του ΚΕ.Α.Α. Δομοκού, ως Πρόεδρο, με αναπληρωτή του 


την Ευαγγελία Καλτσούλα, Γ εωπόνο μόνιμη υπάλληλο 
της Δ/νοης Αγροτικής Ανάπτυξης Φθιώτιδας, 

Γ2. Τον Αθανάσιο Σταυρόπουλο, μόνιμο υπάλληλο της 
Δ.Ο.Υ. Δομοκού, με αναπληρωτή του τον Κωνσταντίνο 
Καναβό, μόνιμο υπάλληλο της ίδιας υπηρεσίας. 

Γ3. Τον Δημήτριο I. Τζιαχρήστα, εκπρόσωπο της Ε.Α.Σ. 
Δομοκού, με αναπληρωτή του τον Αθανάσιο Γ. Παπαθα- 
νασόπουλο, επίσης εκπρόσωπο της Ε.Α.Σ. Δομοκού. 

Στην επιτροπή εισηγείται ο Γεώργιος Σουσώνης, 
Γεωπόνος, μόνιμος υπάλληλος της Δ/νσης Αγροτικής 
Ανάπτυξης Φθιώτιδας, με αναπληρωτή του τον Γ εώργιο 
Βουρλάκη, Γεωπόνο, μόνιμο υπάλληλο της ίδιας υπη¬ 
ρεσίας. 

Γραμματέας της επιτροπής ορίζεται ο Στυλιανός 
Ντελής, μόνιμος υπάλληλος του ΚΕ..Α.Α. Δομοκού, με 
αναπληρωτή του τον Αλέξανδρο Σταυρογιάννη, μόνιμο 
υπάλληλο του ΚΕ.Α.Α. Δομοκού. 

Δ. Για την περιοχή αρμοδιότητας της Δ.Ο.Υ. 
Μακρακώμης 

Δ1. Τον Γεώργιο Πίτσικα, Γεωπόνο, μόνιμο υπάλληλο 
του Γ.Α.Α. Μακρακώμης, ως Πρόεδρο, με αναπληρωτή 
του την Γ εωργία Τζίγκα, Γ εωπόνο μόνιμη υπάλληλο της 
Δ/νσης Αγροτικής Ανάπτυξης Φθιώτιδας, 

Δ2. Τον Κωνσταντίνο Κραβαρίτη, μόνιμο υπάλληλο της 
Δ.Ο.Υ. Μακρακώμης, με αναπληρωτή του τον Ευθύμιο 
Ψαρογιάννη, μόνιμο υπάλληλο της ίδιας υπηρεσίας. 

Δ3. Τον Κωνσταντίνο Δ. Λιάγκα, εκπρόσωπο της Ε.Α.Σ. 
Μακρακώμης, με αναπληρωτή του τον Παναγιώτη Γ. Σπα- 
θούλα, επίσης εκπρόσωπο της Ε.Α.Σ. Μακρακώμης. 

Στην επιτροπή εισηγείται ο Ευάγγελος Λάμπρου, Γ ε¬ 
ωπόνος, μόνιμος υπάλληλος του Γ.Α.Α. Μακρακώμης με 
αναπληρωτή του τον Χρήστο Καρατζάβελο, Γεωπόνο, 
μόνιμο υπάλληλο της Δ/νσης Αγροτικής Ανάπτυξης 
Φθιώτιδας, 

Γραμματέας της επιτροπής ορίζεται ο Ιωάννης Χα- 
τήρας, μόνιμος υπάλληλος του Γ.Α.Α. Σπερχειάδας, με 
αναπληρωτή του τον Ευθύμιο Κόρκο, μόνιμο υπάλληλο 
της Δ/νσης Αγροτικής Ανάπτυξης Φθιώτιδας, 

Ε. Για την περιοχή αρμοδιότητας της Δ.Ο.Υ. Στυλί- 
δας. 

Ε1. Τον Σπυρίδωνα Καρίμαλη, Γεωπόνο, μόνιμο υπάλ¬ 
ληλο του Γ.Α.Α. Στυλίδας, ως Πρόεδρο, με αναπληρωτή 
του τον Ιωάννη Φράγκο, Γ εωπόνο, μόνιμο υπάλληλο της 
Δ/νσης Αγροτικής Ανάπτυξης Φθιώτιδας, 

Ε2. Τον Δημήτριο Τσιρίγκα, μόνιμο υπάλληλο της 
Δ.Ο.Υ. Στυλίδας, με αναπληρωτή του τον Βασίλειο Γάκα, 
μόνιμο υπάλληλο της ίδιας υπηρεσίας. 

Ε3. Τον Αθανάσιο Γ. Κυροδήμο, εκπρόσωπο της Ε.Α.Σ. 
Στυλίδας, με αναπληρωτή του τον Αθανάσιο Γ. Παπαθα- 
νασόπουλο, επίσης εκπρόσωπο της Ε.Α.Σ. Στυλίδας. 

Στην επιτροπή εισηγείται ο Νικόλαος Φλώρος, Γε¬ 
ωπόνος, μόνιμος υπάλληλος της Δ/νσης Αγροτικής 
Ανάπτυξης Φθιώτιδας, με αναπληρωτή του τον Ιωάννη 
Χονδρόπουλο, Γεωπόνο, μόνιμο υπάλληλο της ίδιας 
υπηρεσίας. 

Γ ραμματέας της επιτροπής ορίζεται ο Λεωνίδας Γ κόλ- 
φης, μόνιμος υπάλληλος του Γ.Α.Α. Στυλίδας, με ανα¬ 
πληρωτή του την Βασιλική Χάδου, μόνιμη υπάλληλο της 
Δ/νσης Αγροτικής Ανάπτυξης Φθιώτιδας, 

ΣΤ. Για την περιοχή αρμοδιότητας της Δ.Ο.Υ. Ατα¬ 
λάντης. 

ΣΤ1. Τον Ιωάννη Καζάνα του Λάμπρου, Γ εωπόνο, μόνιμο 
υπάλληλο του ΚΕ.Α.Α. Αταλάντης, ως Πρόεδρο, με ανα- 

πληρωτή του τον Αλκιβιάδη Βούλγαρη, Γεωπόνο, μόνιμο 
υπάλληλο της ίδιας υπηρεσίας. 

ΣΤ2. Τον Σεραφείμ Αλογάρη, μόνιμο υπάλληλο της 
Δ.Ο.Υ. Αταλάντης, με αναπληρωτή του την Ευαγγελία 
Κοντοδήμου, μόνιμο υπάλληλο της ίδιας υπηρεσίας. 

ΣΤ3. Τον Δημήτριο Παπαϊωάννου εκπρόσωπο της 
Ε.Α.Σ. Αταλάντης, με αναπληρωτή του τον Αθανάσιο 
Αγγελή, υπάλληλο της Ε.Α.Σ. Αταλάντης. 

Στην επιτροπή εισηγείται ο Ιωάννης Καζάνας του 
Γεωργίου, Γεωπόνος, μόνιμος υπάλληλος του ΚΕ.Α.Α. 
Αταλάντης, με αναπληρωτή του τον Νικόλαο Τσέρτο, 
Γ εωπόνο, μόνιμο υπάλληλο της ίδιας υπηρεσίας. 

Γραμματέας της επιτροπής ορίζεται η Ελένη Τσιρώνη, 
μόνιμη υπάλληλος του ΚΕ.Α.Α. Αταλάντης, με αναπλη¬ 
ρωτή της τον Απόστολο Θεοδώρου, μόνιμο υπάλληλο 
του Γ.Α.Α. Αμφίκλειας. 

2/Εργο κάθε επιτροπής είναι η εξέταση των αιτήσεων 
των ενδιαφερομένων για την απόδειξη της ιδιότητας 
αυτών ως αγροτών, νέων αγροτών, νεοεισερχομένων 
νέων στον αγροτικό τομέα και εργατών γης. 

3. Η θητεία των μελών κάθε επιτροπής είναι διετής. 

Η επιτροπή συνεδριάζει μετά από Πρόσκληση του 
Προέδρου της. Σε περίπτωση που τακτικό μέλος, για 
οποιονδήποτε λόγο κωλύεται να παραστεί στη συνε¬ 
δρίαση, υποχρεούται να ειδοποιήσει τον αναπληρωτή 
του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 19 Απριλίου 2006 

Ο Νομάρχης 
ΑΘΑΝΑΣΙΟΣ ΧΕΙΜΑΡΑΣ 

-♦- 

Αστυνομική Διάταξη Αριθ. 2/2006 (5) 

Μέτρα για την πρόληψη και καταστολή της «ΖΩΟΚΛΟ¬ 
ΠΗΣ» στην περιφέρεια της ΑΣΤΥΝΟΜΙΚΗΣ ΔΙΕΥΘΥΝ¬ 
ΣΗΣ ΛΑΣΙΘΙΟΥ 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΛΑΣΙΘΙΟΥ 

Έχοντας υπόψη: 

1. Τις διατάξεις του άρθρου 12 παράγραφος 3 και 4 του 
ν. 1481/1984 (Α'-152) «Οργανισμός Υπουργείου Δημόσιας 
Τάξης», όπως συμπληρώθηκε η παράγραφος 3 με το 
άρθρο 1, παράγραφος 4 του ν. 1590/1986 (Α'-49) και το 
άρθρο 36 του ν. 2168/1993 (Α'-147). 

2. Τις διατάξεις του άρθρου 10 του ν. 1300/1982 (Α'-129) 
«Μέτρα για την πρόληψη και καταστολή της ζωοκλοπής 
και ζωοκτονίας». 

3. Τις διατάξεις του άρθρου 90 του Κώδικα που κυρώ¬ 
θηκε με το άρθρο μόνο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Α'98). 

4. Τις διατάξεις του άρθρου 15 του β.δ. της 
19.12.1955/14.1.1956 (Α'-20) «Περί εκτελέσεως των διοικη¬ 
τικών διατάξεων του ν.δ. 3030/1954». 

5. Τις διατάξεις του άρθρου 33 του π.δ. 161/1988 (Α'-74) 
«Αναδιάρθρωση, σύσταση, οργάνωση και λειτουργία Πε¬ 
ριφερειακών Υπηρεσιών της ΕΛΛΗΝΙΚΗΣ ΑΣΤΥΝΟΜΙΑΣ 
και άλλες διατάξεις» όπως ισχύει. 

6. Το γεγονός ότι από τις διατάξεις της παρούσας, 
δεν προκαλείται δαπάνη, σε βάρος του κρατικού προ¬ 
ϋπολογισμού, αποφασίζουμε: 


Άρθρο 1 

«Δήλωση - Μεταβίβαση μεγάλων ζώων και χοίρων». 

1. Οι ιδιοκτήτες μεγάλων ζώων (ίππων, ημιόνων, όνων, 
βοοειδών και χοίρων) υποχρεούνται να δηλώνουν αυτά, 
με Υπεύθυνη Δήλωση του ν. 1599/1986, στη Δημοτική ή 
Κοινοτική Αρχή του τόπου που ευρίσκεται η εκμετάλ¬ 
λευσή τους. 

Στην παραπάνω δήλωση, αναγράφονται: 
α) Ο αριθμός των ζώων, 
β) Το είδος των ζώων, 
γ) Το γένος των ζώων, 
δ) Η ηλικία των ζώων. 

ε) Η ακριβής τοποθεσία της εκμετάλλευσης. 

- Στη δήλωση αυτή, επισυνάπτονται ως δικαιολογη- 
τικά νομιμότητας των κατεχομένων ζώων και οι σχετι¬ 
κές άδειες ίδρυσης και λειτουργίας της εγκατάστασης 
αυτών, όπου προβλέπεται σύμφωνα με τις ισχύουσες 
κάθε φορά διατάξεις καθώς επίσης και κάθε άλλη άδεια 
αρμόδιας Αρχής ή συμβόλαιο κυριότητας της έκτασης 
βοσκής των ζώων εφ’ όσον ο κάτοχος αυτών είναι ο 
ίδιος, ιδιοκτήτης της έκτασης ή σε αντίθετη περίπτω¬ 
ση, συμφωνητικό μίσθωσης θεωρημένο σύμφωνα με 
τα ισχύοντα. 

- Η Δημοτική ή Κοινοτική Αρχή, τηρεί τη δήλωση στο 
αρχείο της και παραδίδει θεωρημένο αντίγραφο αυτής, 
στον δηλούντα. 

- Τα νεογέννητα ζώα, δηλώνονται με τον ίδιο τρόπο, 
μέσα σε ένα (1) μήνα, από τη γέννησή τους. 

2. Όσοι προτίθενται να προβούν στην πώληση ή στην 
με οποιονδήποτε άλλο τρόπο μεταβίβαση της κυριό¬ 
τητας των αναφερομένων στην προηγούμενη παρά¬ 
γραφο, ζώων, προσκομίζουν στην επιτόπια Δημοτική 
ή Κοινοτική Αρχή, αντίγραφο της παραπάνω δήλωσης 
και εφοδιάζονται με πιστοποιητικό κατοχής, στο οποίο 
αναγράφονται: 

α) Ο αριθμός των προς μεταβίβαση, ζώων, 
β) Το είδος των ζώων, 
γ) Το γένος των ζώων, 
δ) Η ηλικία των ζώων. 

ε) Τα στοιχεία ταυτότητας, η διεύθυνση κατοικίας και 
ο τόπος εκμετάλλευσης του προσώπου, στο οποίο τα 
ζώα μεταβιβάζονται. 

3. Σε περίπτωση επαναμεταβίβασης των ζώων, το 
παραπάνω πιστοποιητικό παραλαμβάνεται από το νέο 
ιδιοκτήτη, αφού προηγουμένως συνταχθεί σ’ αυτό, σχε¬ 
τική πράξη μεταβίβασης και εφόσον δεν έχει παρέλθει 
διάστημα ενός (1) μηνάς από την προηγούμενη μετα¬ 
βίβαση. Στη σχετική πράξη, θεωρείται το γνήσιο της 
υπογραφής των συμβαλλομένων από τη Δημοτική ή 
Κοινοτική Αρχή. 

Άρθρο 2 

«Δήλωση αιγοπροβάτων». 

1. Οι κτηνοτρόφοι και κάθε ιδιοκτήτης αιγοπροβάτων 
άνω των δέκα (10) κατ’ είδος, υποχρεούνται όπως, εντός 
του μηνάς Μαΐου κάθε έτους, υποβάλλουν αυτοπροσώ¬ 
πως, στην Δημοτική ή Κοινοτική Αρχή του τόπου της 
εκμετάλλευσής τους, κτηνοτροφική δήλωση σε δύο (2) 
αντίτυπα και δύο (2) φωτογραφίες τους, μαζί με τα ακό¬ 
λουθα έγγραφα - στοιχεία, βεβαιωτικά της κυριότητας 
- κατοχής των ζώων και της σχέσης των ιδίων με τον 
τόπο της εκμετάλλευσης και βοσκής: 

α) Υπεύθυνη Δήλωση του ν. 1599/1986, στην οποία 
αναγράφεται ο ακριβής αριθμός των κατεχομένων ζώων, 

το είδος, το γένος και τα στοιχεία ταυτότητας αυτών 
(σήμανσης με ενώτια), ο ακριβής αριθμός αποθέματος 
των ενωτίων που κατέχουν ύστερα από έγκριση της 
Κτηνιατρικής Υπηρεσίας, σύμφωνα με τις διατάξεις 
των άρθρων 5,6,7 και 8 της υπ’ αριθμ. 263493/27.7.2004 
κοινής υπουργικής απόφασης Υπουργών Γεωργίας και 
Οικονομικών, καθώς και ο ακριβής τόπος χειμερινής και 
θερινής βοσκής σύμφωνα με τις διατάξεις των άρθρων 
67 και 69 του ν.δ. 3030/1954 όπως ισχύει κάθε φορά. Τα 
προαναφερθέντα στοιχεία, μεταφέρονται και αναγρά¬ 
φονται στην Κτηνοτροφική Δήλωση. 

β) Τα δικαιολογητικά της παραγράφου 1 του άρθρου 
8 της παρούσας. 

γ) Ακριβές φωτοαντίγραφο του καταλόγου εκμετάλ¬ 
λευσης αιγοπροβάτων και 

δ) Ακριβές φωτοαντίγραφο του μητρώου εκμετάλ¬ 
λευσης αιγοπροβάτων (άρθρα 5 και 8 αντίστοιχα της 
προαναφερθείσας κοινής υπουργικής απόφασης). 

2. Ακριβή αντίγραφα των παραπάνω δηλώσεων (κτη- 
νοτροφικών και του ν. 1599/1986) και των προαναφερ- 
θέντων δικαιολογητικών αποστέλλονται από το Δήμο ή 
την Κοινότητα στην Αστυνομική Αρχή, επιπέδου Τμήμα¬ 
τος ή Υποδιεύθυνσης, για ενημέρωση και χρήση, κατά 
τη διενέργεια πάσης φύσεως ελέγχων των κατόχων 
των ζώων, καθώς επίσης στις Διευθύνσεις Γ εωργίας και 
Κτηνιατρικής της οικείας Νομαρχιακής Αυτοδιοίκησης, 
για τις δικές τους τυχόν ενέργειες και την εξυπηρέτηση 
των κτηνοτροφών, κατ’ εφαρμογή συναφών ή άλλων 
κανόνων Δικαίου. 

3. Οι κτηνοτρόφοι και κάθε ιδιοκτήτης αιγοπροβά¬ 
των, υποχρεούνται να δηλώνουν αυτοπροσώπως τα 
νεογέννητα αμνοερίφια, εντός μηνάς από τη γέννησή 
τους, στο Δήμο ή την Κοινότητα που ευρίσκεται η εκμε¬ 
τάλλευσή τους, με υπεύθυνη δήλωση του Ν.1599/86 και 
ακριβές φωτοαντίγραφο του μητρώου εκμετάλλευσης 
αιγοπροβάτων. Ακριβές αντίγραφο της παραπάνω δή¬ 
λωσης και του μητρώου, αποστέλλονται από το Δήμο 
ή την Κοινότητα στην Αστυνομική Αρχή και τις λοιπές 
Υπηρεσίες, της προηγούμενης παραγράφου, για τους 
αναφερόμενους σ’ αυτήν, λόγους. 

Άρθρο 3 

«Σήμανση - ταυτότητα αιγοπροβάτων». 

1. Υποχρέωση σήμανσης των ζώων τους, έχουν όλοι 
οι κτηνοτρόφοι και κάθε ιδιοκτήτης, σύμφωνα με τις 
διατάξεις των άρθρων 6 και 7 της υπ’ αριθμ. 263493/27- 
7-2004 Κοινής Απόφασης των Υπουργών Γ εωργίας και 
Οικονομίας και Οικονομικών και συγκεκριμένα ως ακο¬ 
λούθως: 

Α' ΣΗΜΑΝΣΗ ΤΩΝ ΖΩΩΝ 

(1) Η σήμανση των αιγοπροβάτων γίνεται αποκλειστικά 
με ενώτια κίτρινου χρώματος (ΒΑΙ_). 

(2) Σε κάθε ζώο, με εξαίρεση τα προβλεπόμενα στο 
εδάφιο ΙΔ,της παραπάνω απόφασης τοποθετείται ένα 
ενώτιο στο κάθε αυτί, σύμφωνα με τα εδάφια του άρ¬ 
θρου -6- της ιδίας απόφασης. Στο ενώτιο, αναγράφεται 
υποχρεωτικά ο κωδικός αριθμός της αρχικής εκμετάλ¬ 
λευσης όπου γεννήθηκε το ζώο ή εισήχθη για πρώτη 
φορά στην Ελλάδα. 

(3) Η σήμανση που εφαρμόζεται στα αιγοπρόβατα 
γίνεται εφεξής με δύο (2) τύπους ενωτίων (Ενώτια Τύ¬ 
που 1 και Ενώτια Τύπου 2). Το σχήμα, οι αναγραφόμε¬ 
νες πληροφορίες και οι προδιαγραφές κατασκευής των 


ενωτίων καθορίζονται στα Παραρτήματα αρ. 1 και αρ. 2 
της προαναφερθείσας απόφασης. 

(4) Κατά την τοποθέτηση των ενωτίων, λαμβάνονται 
όλα τα ενδεικνυόμενα μέτρα ώστε να μην προκαλούνται 
τραυματισμοί και μολύνσεις στα ζώα. 

(5) Το παλαιού τύπου ενώτιο παραμένει στο ένα αυτί 
του ζώου και προστίθεται στο άλλο αυτί ένα νέου τύπου 
ενώτιο. Ο αριθμός του παλαιού τύπου ενωτίου συσχετί¬ 
ζεται με τον αριθμό του νέου τύπου ενωτίου του ζώου 
και καταχωρείται στο μητρώο εκμετάλλευσης. 

(6) Τα νέου τύπου ενώτια τοποθετούνται στα ζώα 
που θα γεννηθούν στο εξής και στα ζώα που δεν έχουν 
σήμανση ή έχουν απολέσει την παλαιού τύπου σήμανση. 
Νέου τύπου σήμανση γίνεται επίσης και στα ζώα που 
αποστέλλονται στην Ελλάδα από χώρες της Ε.Ένωσης 
και έχουν απολέσει το ενώτιο ή εισάγονται από τρίτες 
χώρες, σύμφωνα με τα οριζόμενα στα εδάφια ΙΑ και ΙΒ 
του άρθρου -6- της ίδιας ως άνω απόφασης. 

(7) Σε όλα τα αιγοπρόβατα ηλικίας έξι (6) μηνών που 
έχουν γεννηθεί μέσα σε μία εκμετάλλευση και παραμέ¬ 
νουν σε αυτή, τοποθετούνται δύο ενώτια Τύπου 1. 

(8) Σήμανση επίσης με δύο ενώτια τύπου 1 γίνεται και 
στα ζώα ηλικίας μικρότερης των 6 μηνών όταν: 

(Ι.α) Πρόκειται να εγκαταλείψουν την αρχική τους εκ¬ 
μετάλλευση για να πωληθούν σε άλλη εκμετάλλευση 
με σκοπό την πάχυνση ή την αναπαραγωγή. 

(Ι.β) Είναι ζώα από τα οποία πρόκειται να ληφθούν 
δείγματα αίματος και χρειάζεται να είναι γνωστός ο 
ατομικός τους αριθμός. 

(Ι.γ) Η εκμετάλλευση είναι υπό καθεστώς υγειονομικής 
επιτήρησης και πρέπει άμεσα να σημανθούν όλα τα ζώα, 
με στόχο την καταπολέμηση μιας επιζωοτίας. 

(9) Τα ζώα που αγοράζονται από άλλη εκμετάλλευ¬ 
ση φέρουν οπωσδήποτε δύο ενώτια Τύπου 1 τα οποία 
προσδιορίζουν την αρχική εκμετάλλευση στην οποία 
γεννήθηκαν. 

(10) Στα ζώα που εισάγονται από Τρίτες χώρες το¬ 
ποθετούνται ενώτια στην εκμετάλλευση προορισμού 
σύμφωνα με την παραπάνω απόφαση, εντός μεγίστης 
προθεσμίας 14 ημερών από την ημερομηνία εισόδου 
στο Ελληνικό έδαφος. Απαγορεύεται η μετακίνηση ζώων 
από την πρώτη εκμετάλλευση προορισμού σε άλλη για 
διάστημα -30- ημερών, εκτός αν προορίζονται για συ¬ 
γκεκριμένο σφαγείο, οπότε μπορούν να μετακινηθούν 
με τη σήμανση της τρίτης χώρας. Η αρχική σήμανση της 
τρίτης χώρας καταχωρείται στο μητρώο εκμετάλλευσης 
μαζί με τον Ελληνικό αριθμό ενωτίου του ζώου. 

(11) Τα ζώα που αποστέλλονται στην Ελλάδα από άλ¬ 
λες χώρες της Ευρωπαϊκής Ένωσης και προορίζονται να 
διατηρηθούν για πάχυνση ή αναπαραγωγή, διατηρούν 
την αρχική τους σήμανση. Μόνο σε περίπτωση που τα 
ενώτια πέσουν ή ξεθωριάσει η γραφή τους και είναι 
δυσανάγνωστη, τοποθετούνται στα ζώα δύο ελληνικά 
ενώτια τύπου 1. 

(12) Τα ζώα που εισάγονται στην Ελλάδα από Τρίτες 
χώρες, που προορίζονται για σφαγή, που μεταφέρονται 
απευθείας από τον Σταθμό Υγειονομικού Κτηνιατρικού 
Ελέγχου στο σφαγείο και σφάζονται εντός -5- ημερών 
από την διενέργεια των ελέγχων κατά την είσοδο στο 
Ελληνικό έδαφος, διατηρούν την αρχική σήμανση της 
τρίτης χώρας. 

(13) Απαγορεύεται η αποκοπή των αρχικών ενωτίων 
ενός ζώου και η αντικατάσταση τους με ενώτια της νέας 
εκμετάλλευσης στην οποία αυτό μετακινήθηκε. 

(14) Τα αμνοερίφια που είναι μικρότερα των έξι (6) 
μηνών και πρόκειται να οδηγηθούν κατευθείαν από την 
αρχική τους εκμετάλλευση στο σφαγείο, σημαίνονται 
μόνο με ένα ενώτιο Τύπου 2 το οποίο τοποθετείται 
στο αριστερό αυτί του ζώου. Τα αμνοερίφια που είναι 
μικρότερα των έξι (6} μηνών των εκμεταλλεύσεων που 
βρίσκονται σε καθεστώς υγειονομικής επιτήρησης ση- 
μαίνονται υποχρεωτικά με τα ενώτια τύπου 1. 

Β' ΔΙΑΔΙΚΑΣΙΑ ΣΗΜΑΝΣΗΣ 

(1) Ο κάτοχος των ζώων υποβάλλει αίτηση στην 
αρμόδια τοπική Κτηνιατρική αρχή της Νομαρχιακής 
Αυτοδιοίκησης, με την οποία ζητείται η έγκριση της 
ποσότητας και των αριθμών των ενωτίων Τύπου 1 και 
Τύπου 2 που πρόκειται να αγοραστούν ώστε να υπάρχει 
στην εκμετάλλευση απόθεμα για ένα έτος και η οποία 
πρέπει να είναι ανάλογη του αριθμού των ζώων της 
εκμετάλλευσης. 

(2) Η προμήθεια των νέου τύπου ενωτίων γίνεται με 
δαπάνη του κατόχου. 

(3) Ο κάτοχος τοποθετεί με δική του ευθύνη τα ενώτια 
στα ζώα. 

(4) Σε περίπτωση απώλειας ενωτίων, η αντικατάσταση 
τους γίνεται με ενώτια που αναγράφουν τις ίδιες πληρο¬ 
φορίες με τα απολεσθέντα, σύμφωνα με την διαδικασία 
που περιγράφεται στα εδάφια Α., Β. και Γ. του άρθρου 
-7- της προαναφερθείσας απόφασης. 

(5) Στην περίπτωση εφαρμογής της ηλεκτρονικής 
σήμανσης, κάθε μια από τις κατασκευάστριες ή προ- 
μηθεύτριες εταιρείες με σχετική αίτηση της προς τη Δι¬ 
εύθυνση Κ.Α.Φ.Ε. του Υπουργείου Αγροτικής Ανάπτυξης 
και Τροφίμων ζητά τη χορήγηση έγκρισης των αριθμών 
των πομποδεκτών που δύναται να διακινήσει. Η Διεύ¬ 
θυνση Κ.Α.Φ.Ε. του Υπουργείου Αγροτικής Ανάπτυξης 
και Τροφίμων χορηγεί έγκριση για τους αριθμούς των 
πομποδεκτών τους οποίους αποκλειστικά η αιτούσα 
εταιρεία μπορεί να διακινεί. 

(6) Στην περίπτωση εφαρμογής της ηλεκτρονικής σή¬ 
μανσης, ο κάτοχος των ζώων υποβάλλει αίτηση στην 
αρμόδια τοπική Κτηνιατρική αρχή της Ν.Α. με την οποία 
ζητά την έγκριση της ποσότητας και των αριθμών των 
πομποδεκτών που πρόκειται να αγοραστούν 

(7) Με την αγορά τόσο των ενωτίων όσο και των πο¬ 
μποδεκτών από τον κάτοχο η πωλήτρια εταιρεία υπο- 
χρεούται να ενημερώνει εγγράφως για την εκτέλεση 
της παραγγελίας την αρμόδια τοπική Κτηνιατρική-αρχή, 
που εξέδωσε την έγκριση σχετικά με την ποσότητα και 
τους αριθμούς ενωτίων και πομποδεκτών, στην περί¬ 
πτωση που αυτό της ζητηθεί. 

2. Τα ενώτια σήμανσης που προβλέπονται στις παρα¬ 
πάνω διατάξεις, τοποθετούνται με δαπάνη και μέριμνα 
του ιδιοκτήτη των ζώων, σύμφωνα με τις οδηγίες της 
οικείας Κτηνιατρικής Υπηρεσίας. 

3. Στα νεογέννητα, τα ενώτια τοποθετούνται το βρα¬ 
δύτερο μέσα σ’ ένα (1) μήνα από τη γέννησή τους και 
σύμφωνα με τα προαναφερθέντα. 

4. Ο κάτοχος των ζώων, υποχρεούται να δηλώνει με 
τη δήλωση του ν. 1599/1986 που προβλέπεται στο άρθρο 
2 της παρούσας (παράγραφος 1-α), τον ακριβή αριθμό 
αποθέματος ενωτίων που κατέχει για ένα έτος, ύστερα 
από τη σχετική έγκριση της Κτηνιατρικής Υπηρεσίας. 

Άρθρο 4. 

«Μεταβίβαση αιγοπροβάτων». 

1. Απαγορεύεται η με οποιονδήποτε τρόπο μεταβί¬ 
βαση της κυριότητας αιγοπροβάτων, εφόσον αυτά δεν 


συνοδεύονται εκτός των τυχόν άλλων προβλεπομένων 
δικαιολογητικών, από πιστοποιητικό κατοχής, το οποίο 
εκδίδεται εις διπλούν από τη δημοτική ή κοινοτική αρχή 
του τόπου εγκατάστασης της εκμετάλλευσης του κα¬ 
τόχου και ισχύει για δέκα (10) ημέρες από την έκδοσή 
του. 

2. Στο πιστοποιητικό κατοχής αναγράφονται τα στοι¬ 
χεία του μεταβιβάζοντος και του αποκτώντος, ο αριθμός 
των ζώων, το είδος, το γένος αυτών και τα στοιχεία 
ταυτότητας των ενωτίων, τύπου -1- και -2- ( κωδικός 
αριθμός του Νομού και της εκμετάλλευσης) και η χώρα 
(λογότυπο) προέλευσης για την Ελλάδα (ΕΙ_) σύμφωνα 
και με τα άρθρα 5,6 και 10 της προαναφερθείσας Υπουρ¬ 
γικής Απόφασης. Το ένα αντίτυπο του ως άνω πιστοποι¬ 
ητικού υποβάλλεται υποχρεωτικά από τον κάτοχο των 
ζώων στην επιτόπια αστυνομική αρχή της ΕΛΛΗΝΙΚΗΣ 
ΑΣΤΥΝΟΜΙΑΣ και το δεύτερο αντίτυπο, παραδίδεται 
στον κάτοχο των ζώων. Το παραπάνω πιστοποιητικό 
παραδίδεται από το μεταβιβάζοντα στον νέο ιδιοκτήτη 
των ζώων, ο οποίος υποχρεούται να προσέλθει εντός 
δέκα (10) ημερών στον Δήμο ή στην Κοινότητα που έχει 
υποβάλλει ή πρέπει να υποβάλλει την κτηνοτροφική 
δήλωση ως νέος κτηνοτρόφος και στην αστυνομική 
αρχή του τόπου εγκατάστασης της εκμετάλλευσης 
του, όπου γίνεται επ’ αυτού σχετική θεώρηση για τη 
μεταβίβαση, ενεργούνται οι σχετικές αυξομειώσεις στην 
κτηνοτροφική του δήλωση ή υποβάλλεται στον Δήμο ή 
Κοινότητα νέα δήλωση σύμφωνα με τις διατάξεις του 
άρθρου -2- της παρούσας. Σε περίπτωση σφαγής ή με 
οποιονδήποτε άλλο τρόπο μεταβίβασης της κυριότητας 
των ζώων, εκδίδεται νέο πιστοποιητικό από τον αρμό¬ 
διο Δήμο ή Κοινότητα σύμφωνα με τις διατάξεις της 
παραγράφου 1 του παρόντος άρθρου. 

3. Σε περίπτωση επαναμεταβίβασης των ζώων, συ- 
ντάσσεται, επί του πιστοποιητικού κατοχής σχετική 
πράξη μεταβίβασης και θεωρείται από την Δημοτική 
ή Κοινοτική Αρχή το γνήσιο της υπογραφής των συμ- 
βαλλομένων. Το παραπάνω πιστοποιητικό στη συνέχεια 
παραδίδεται στο νέο ιδιοκτήτη, ο οποίος υποχρεούται 
να ενεργήσει σύμφωνα με το τελευταίο εδάφιο της 
προηγούμενης παραγράφου σε συνδυασμό με την πα¬ 
ράγραφο -1- του παρόντος άρθρου. 

4. Ζώα, τα οποία προέρχονται από περιοχές εκτός 
Κρήτης και δεν προορίζονται για σφαγή δηλώνονται 
αυτοπροσώπως και υποχρεωτικά από τον ιδιοκτήτη 
τους στην Δημοτική ή Κοινοτική αρχή του τόπου της 
εκμετάλλευσης του εντός πέντε (5) ημερών από την 
απόκτηση της κυριότητας αυτών με δήλωση του ν. 
1599/1986 και συμπληρωματική κτηνοτροφική δήλωση 
στην οποία προσαρτώνται και τα προβλεπόμενα από 
την ισχύουσα για την υγιεινή τον ζώων, φορολογίας και 
συναφή νομοθεσία, σχετικά παραστατικά έγγραφα και 
αυτά που προβλέπονται από το άρθρο 2 παράγραφος 1 
της παρούσας. Στη συνέχεια ακολουθείται η διαδικασία 
της παραγράφου 2 του ίδιου άρθρου. 

Άρθρο 5 
«Σφαγή ζώων». 

1. Απαγορεύεται η σφαγή αιγοπροβάτων και χοίρων, 
εφόσον αυτά δε συνοδεύονται από πιστοποιητικό κατο¬ 
χής, το οποίο εκδίδεται εις διπλούν μετά από λεπτομερή 
έλεγχο της κτηνοτροφικής δήλωσης, από τη Δημοτική 
ή Κοινοτική αρχή του τόπου εκμετάλλευσης των ζώων. 

Το πιστοποιητικό αυτό ισχύει για δέκα (10) ημέρες από 
την έκδοσή του. Τα δύο αντίτυπα αυτά παραδίδονται 
από τον κάτοχο ή αγοραστή των ζώων στον αρμόδιο 
υπάλληλο του νομίμως λειτουργούντος σφαγείου. Αυτός 
τα παραδίδει αμέσως μετά τις δικές του ενέργειες στον 
Αστυνομικό Υπηρεσίας του σφαγείου ο οποίος ελέγχει 
την νομιμότητα των ζώων μονογράφει προς τούτο τα 
πιστοποιητικά και στη συνέχεια αποστέλλει το ένα αντί¬ 
τυπο άμεσα μέσω της Υπηρεσίας του στην Αστυνομική 
Αρχή του τόπου εκμετάλλευσης του κατόχου των ζώων 
και το δεύτερο το παραδίδει σ’ αυτόν. 

2. Η σφαγή των ζώων που προέρχονται από μεταβίβα¬ 
ση, κατά τις διατάξεις των παρ. 1 και 2 του άρθρου 4 της 
παρούσας, επιτρέπεται με βάση το πιστοποιητικό κατο¬ 
χής που παρέλαβε ο αποκτών από το μεταβιβάζοντα, 
υπό τις προϋποθέσεις της προηγούμενης παραγράφου 
(διάρκεια ισχύος αυτού). 

3. Η σφαγή των ζώων που προέρχονται από περιοχές 
εκτός Κρήτης επιτρέπεται εφόσον αυτά συνοδεύονται 
με τα προβλεπόμενα από την ισχύουσα προς τούτο Νο¬ 
μοθεσία, παραστατικά έγγραφα. Στην περίπτωση αυτή 
τα σφάγια σφραγίζονται με τη σφραγίδα της Κτηνια¬ 
τρικής Υπηρεσίας και τη σφραγίδα με τον τίτλο της 
αστυνομικής αρχής του τόπου σφαγής. Επιπλέον, στα 
παραστατικά έγγραφα τίθεται η προβλεπόμενη από την 
επόμενη παράγραφο του άρθρου αυτού σφραγίδα. 

4. Σε κάθε περίπτωση σφαγής, τα παραπάνω πιστοποι¬ 
ητικά παραδίδονται στον κάτοχό τους, σύμφωνα με τις 
διατάξεις της παραγράφου 1 αφού προηγουμένως γίνει 
σχετικός έλεγχος από τους αρμόδιους αστυνομικούς και 
θεωρηθεί η εμπρόσθια πλευρά αυτών με σφραγίδα της 
αστυνομικής αρχής (ερυθρά μελάνη), η οποία πιστοποιεί 
τη σφαγή και επιτρέπει τη νόμιμη μεταφορά. 

5. Η σφαγή των ζώων γίνεται μόνο στα νομίμως λει- 
τουργούντα δημοτικά ή κοινοτικά σφαγεία. 

6. Τα σφάγια, εκτός των αναφερομένων στην παρ. 
-3- του παρόντος άρθρου, σφραγίζονται με τη σφραγί¬ 
δα της Κτηνιατρικής Υπηρεσίας. Επιπρόσθετα, τίθεται 
σφραγίδα με τον τίτλο της αστυνομικής αρχής του 
τόπου σφαγής. 

7. Όλα τα δέρματα των σφαγέντων ζώων σφραγί¬ 
ζονται με τη σφραγίδα της αστυνομικής αρχής του 
τόπου σφαγής. 

Άρθρο 6 

«Κατοχή και διακίνηση σφαγίων και δερμάτων 

Υποχρεώσεις ιδιοκτητών εστιατορίων και συναφών 
καταστημάτων». 

1. Απαγορεύεται η κατοχή, η αγορά, η πώληση και 
η μεταφορά σφαγίων και δερμάτων που δε φέρουν 
τις προβλεπόμενες σφραγίδες και δε συνοδεύονται με 
πιστοποιητικό κατοχής ζώων, στο οποίο υπάρχει και 
η σχετική θεώρηση του αστυνομικού ελέγχου στους 
χώρους σφαγής (άρθρο 5 παρ. 4), εξαιρουμένων των 
σφαγίων και δερμάτων ζώων που προέρχονται από πε¬ 
ριοχές εκτός Κρήτης, εφόσον αυτά συνοδεύονται από 
τα προβλεπόμενα, από την ισχύουσα Νομοθεσία, παρα¬ 
στατικά έγγραφα, τα οποία φέρουν τις προβλεπόμενες 
σφραγίδες. 

2. Οι κάτοχοι επαγγελματικών ψυγείων και ψυκτικών 
θαλάμων υποχρεούνται να δηλώσουν στην αστυνομική 
αρχή του τόπου του επαγγέλματος τους, με υπεύθυνη 
δήλωση του ν. 1599/1986, τη χωρητικότητα και τη διεύ¬ 


θυνση εγκατάστασης των ψυκτικών τους χώρων. Υπο¬ 
χρέωση δήλωσης για τη χωρητικότητα των ψυκτικών 
τους χώρων έχουν και οι κάτοχοι αυτοκινήτων ψυγείων. 
Οι ανωτέρω απαγορεύεται να δέχονται σφάγια, που δε 
φέρουν τις προβλεπόμενες σφραγίδες και δε συνοδεύ¬ 
ονται από το προβλεπόμενο πιστοποιητικό κατοχής ( 
άρθρο 5 παρ. 1 και 4) ή τα παραστατικά έγγραφα της 
παρ. 3 του προηγούμενου άρθρου. 

3. Οι ιδιοκτήτες βυρσοδεψείων και αποθηκών δερμά¬ 
των υποχρεούνται να δηλώνουν στην Αστυνομική Αρχή 
του τόπου της επιχείρησης τους την ακριβή διεύθυνση 
των εγκαταστάσεων τους, με δήλωση του ν. 1599/1986. 
Οι παραπάνω απαγορεύεται να δέχονται δέρματα που 
δε φέρουν τις προβλεπόμενες σφραγίδες της Αστυνο¬ 
μικής Αρχής. 

4. Οι δερματέμποροι, βυρσοδέψες και ιδιοκτήτες απο¬ 
θηκών δερμάτων υποχρεούνται να τηρούν βιβλία στα 
οποία καταχωρούνται, κατ’ αύξοντα αριθμό, ο αριθμός, 
το είδος και ο κωδικός των αγοραζομένων δερμάτων, η 
ημερομηνία αγοράς, το ονοματεπώνυμο και η διεύθυνση 
κατοικίας του πωλητή. Τα ανωτέρω βιβλία υπόκεινται 
στον έλεγχο της αρμόδιας Αστυνομικής Αρχής. 

5. Ιδιοκτήτες ή διευθυντές εστιατορίων και συναφών 
καταστημάτων, στα οποία έχει προγραμματιστεί συ¬ 
νεστίαση, λόγω γάμου ή βάπτισης, ή άλλη κοινωνική 
εκδήλωση υποχρεούνται όπως δύο (2) ημέρες πριν την 
πραγματοποίηση αυτών, ανακοινώνουν εγγράφως στην 
επιτόπια αστυνομική αρχή, τον αριθμό και το είδος των 
ζώων (αιγοπροβάτων και χοίρων) που πρόκειται να κα¬ 
ταναλωθούν, τον τρόπο προμήθειας αυτών (προμηθευ¬ 
τή, παραστατικά στοιχεία) καθώς και τα στοιχεία των 
διοργανωτών της συνεστίασης ή άλλης εκδήλωσης. Σε 
κάθε περίπτωση απαγορεύεται να παραλαμβάνουν με 
οιονδήποτε τρόπο σφάγια, τεμαχισμένα, εκτός αυτών 
που τυχόν προβλέπεται ο τεμαχισμός τους από τις 
ισχύουσες κάθε φορά διατάξεις «Περί σφαγίων και με¬ 
ταφοράς αυτών» ή άλλες συναφείς και ειδικότερα των 
σφαγίων που προέρχονται απ’ ευθείας από παραγω¬ 
γούς - ιδιοκτήτες (κτηνοτρόφους - αγρότες ή άλλους 
ιδιώτες ή φορείς) και μεταφέρονται για κατανάλωση σε 
κοινωνικές εκδηλώσεις και συνεστιάσεις οποιοσδήποτε 
μορφής. 

Αρθρο 7 

«Υποχρεώσεις οδηγών αυτοκινήτων». 

Οι οδηγοί αυτοκινήτων απαγορεύεται να παραλαμβά¬ 
νουν και να μεταφέρουν ζώα, τα οποία δε συνοδεύονται 
με πιστοποιητικό κατοχής. Επίσης, απαγορεύεται να 
μεταφέρουν σφάγια ή δέρματα ζώων, τα οποία δεν 
φέρουν τις προβλεπόμενες σφραγίδες, τα δε σφάγια 
δεν συνοδεύονται από το πιστοποιητικό κατοχής ή τα 
παραστατικά έγγραφα που προβλέπονται, κατά περί¬ 
πτωση, στο άρθρο 5 της παρούσας. 

Άρθρο 8 

«Μετακίνηση ζώων». 

1. Οι κτηνοτρόφοι και κάθε ιδιοκτήτης αιγοπροβάτων 
που μετακινούν αυτά από τους θερινούς τόπους βοσκής 
στους χειμερινούς και αντιστρόφως, οφείλουν έγκαιρα 
πριν την αναχώρησή τους, να δηλώσουν στην αρμόδια 
Αστυνομική Αρχή τον τόπο και τον χρόνο μεταφοράς 
των ποιμνίων τους, υποβάλλοντας τα ακόλουθα δίκαιο- 

λογητικά μαζί με την σχετική αίτηση προκειμένου χορη¬ 
γηθεί σ' αυτούς άδεια μεταφοράς και εγκατάστασης : 

α) Επικυρωμένα φωτοαντίγραφα, σύμφωνα με τις δια¬ 
τάξεις του άρθρου 11 του ν. 2690/1999 (ΦΕΚ.Α'-45) «Κύρω¬ 
ση Κώδικα Διοικητικής Διαδικασίας κι άλλες διατάξεις», 
του νόμιμου τίτλου ιδιοκτησίας της αναλογούσας για 
την βοσκή των ζώων, έκτασης όπου θα μεταφερθούν 
αυτά εφ’ όσον ανήκει στον κάτοχο των ζώων ή του 
μισθωτηρίου συμφωνητικού, της έκτασης αυτής στα 
οποία θα φαίνεται με ακρίβεια ο ανωτέρω τόπος μαζί 
με την τυχόν υπάρχουσα άδεια ίδρυσης και λειτουργίας 
ποιμνιοστασίου στο όνομα του κατόχου των ζώων. 

β) Άδεια βοσκής των ζώων σε γεωργική ζώνη ή βε¬ 
βαίωση ότι η τοποθεσία μεταφοράς και εγκατάστασης 
ευρίσκεται σε κτηνοτροφική ζώνη, από τον Δήμο ή την 
Κοινότητα στην κτηματική περιφέρεια των οποίων θα 
μεταφερθούν τα ζώα σύμφωνα με τις διατάξεις του 
άρθρου - 67 - του ν. 3030/1954 «Περί Αγροτικής Ασφά¬ 
λειας ». 

γ) Άδεια μετακίνησης των ζώων σύμφωνα με τις διατά¬ 
ξεις της υπ'αρίθμ.263493/27-7-2004 Κοινής Υπουργικής 
Απόφασης ( άρθρο -10-) και 

δ) Άδεια του Δήμου ή της Κοινότητας ή άλλου αρμό¬ 
διου φορέα του Δημοσίου για την βόσκηση των ζώων 
σε Δημοτικές - Κοινοτικές ή Δημόσιες εκτάσεις. 

Η Αστυνομική Αρχή, στην περίπτωση αυτή ελέγχει 
τα δικαιολογητικά και χορηγεί άδεια μεταφοράς, στην 
οποία αναγράφονται τα πλήρη στοιχεία ταυτότητας του 
κατόχου των ζώων, ο αριθμός αυτών, οι κωδικοί αριθ¬ 
μοί, ο τόπος αναχώρησης, ο ακριβής τόπος μετάβασης 
και βοσκής -εγκατάστασης, η ιδιοκτησία της έκτασης 
βοσκής, (ιδιωτική -δημόσια) τα πλήρη στοιχεία ταυτότη¬ 
τας του κυρίου ή νόμιμου εξουσιαστή-διαχειριστή που 
μισθώνει αυτήν, η ύπαρξη γεωργικής ή κτηνοτροφικής 
ζώνης, το Δημοτικό Διαμέρισμα και ο Δήμος ή η Κοινό¬ 
τητα που πρόκειται να μεταφερθούν τα ζώα σύμφωνα 
με τα παραπάνω δικαιολογητικά, τα ακριβή στοιχεία 
των αυτοκινήτων (αριθμός κυκλοφορίας, είδος -μάρκα) 
που τυχόν θα χρησιμοποιηθούν για την μεταφορά, τα 
ακριβή στοιχεία των οδηγών των αυτοκινήτων αυτών 
και των ποιμένων των ζώων και η ημερομηνία μεταφο¬ 
ράς των ζώων. 

2. Οι ανωτέρω, μέσα σε 24 ώρες από την άφιξή τους 
στο νέο τόπο, υποχρεούνται να υποβάλουν αντίγραφο 
της κτηνοτροφικής τους δήλωσης στην επιτόπια Αστυ¬ 
νομική και Δημοτική ή Κοινοτική αρχή, μαζί με υπεύθυνη 
δήλωση του ν. 1599/1986 στην οποία αναφέρεται ο ακρι¬ 
βής τόπος βοσκής σύμφωνα με τα προβλεπόμενα στην 
προηγούμενη παράγραφο της παρούσας, εάν αυτός 
είναι περιφραγμένος καθώς και τα στοιχεία ταυτότητας 
των τυχόν απασχολουμένων απ' αυτούς ποιμένων ή 
των τυχόν και καθ’ οιονδήποτε τρόπο συνεταίρων, στην 
εκμετάλλευση ή στον τόπο βοσκής. 

3. Η Αστυνομική Αρχή επιπέδου Τμήματος ή Υποδιεύ¬ 
θυνσης που εξέδωσε την προαναφερθείσα άδεια με¬ 
ταφοράς, αποστέλλει άμεσα με τηλεομοιοτυπία (Εαχ) 
αντίγραφα αυτής στον Δήμο ή Κοινότητα και την αντί¬ 
στοιχη Αστυνομική Αρχή του τόπου, μεταφοράς και 
βοσκής των ζώων, την οποία κοινοποιεί και στον Δήμο 
που έχει κατατεθεί η αρχική κτηνοτροφική δήλωση και 
ευρίσκεται η εγκατάσταση των ζώων, στην Νομαρχιακή 
Αυτοδιοίκηση(Δ-νσεις Κτηνιατρικής και Γεωργίας) στην 
προϊσταμένη Αστυνομική Διεύθυνση και σε περίπτωση 


μεταφοράς ζώων από Νομό σε Νομό και στην Γενική 
Αστυνομική Διεύθυνση Περιφέρειας Κρήτης. 

4. Η κατά τα ανωτέρω μετακίνηση επιτρέπεται να 
πραγματοποιείται μόνο κατά την διάρκεια της ημέ¬ 
ρας. 

5. Σε περίπτωση που καταληφθούν κάτοχοι ή ποιμένες 
ζώων να μεταφέρουν αυτά χωρίς άδεια μεταφοράς ή να 
τα έχουν μεταφέρει σε τόπο χωρίς την παραπάνω άδεια 
ακινητοποιούνται από το προσωπικό της ΕΛΛΗΝΙΚΗΣ 
ΑΣΤΥΝΟΜΙΑΣ συλλαμβάνονται και καταμηνύονται σύμ¬ 
φωνα με τις προβλέψεις του άρθρου 12 παράγραφος 2 
της παρούσας, τα δε ζώα επιστρέφουν αμέσως με μέρι¬ 
μνα των κατόχων τους σε τόπο νόμιμης εγκατάστασης 
και βοσκής που θα δηλώσουν αυτοί στους βεβαιούντες, 
την παράβαση, Αστυνομικούς. 

Άρθρο 9 

«Αυξομείωση των ζώων». 

1. Εκτός από τις περιπτώσεις μεταβίβασης, σφαγής και 
γέννησης ζώων, που ρυθμίζονται από τις διατάξεις των 
προηγούμενων άρθρων της παρούσας, οι κτηνοτρόφοι 
και κάθε ιδιοκτήτης ζώων υποχρεούνται μέσα σε 48 ώρες, 
να αναφέρουν στην Δημοτική ή Κοινοτική Αρχή του τό¬ 
που της εκμετάλλευσης τους, με υπεύθυνη δήλωση του ν. 
1599/1986, κάθε αυξομείωση των ποιμνίων τους σύμφωνα 
και με την προαναφερθείσα κοινή Υπουργική απόφαση. Η 
Δημοτική Αρχή στην περίπτωση αυτή ενεργεί σύμφωνα 
με την παρ. 3 του άρθρου 2 της παρούσας. 

2. Επίσης, τα ανωτέρω πρόσωπα υποχρεούνται σε 
περίπτωση ανάμιξης των ζώων τους με ξένα ζώα, να 
ειδοποιούν προς τούτο εγγράφως με υπεύθυνη δήλωσή 
τους, μέσα σε 48 ώρες, την αρμόδια Υπηρεσία Αγροφυ¬ 
λακής, την Αστυνομική Αρχή και τον ιδιοκτήτη τους, αν 
αυτός είναι γνωστός και να συλλαμβάνουν και φυλάσ¬ 
σουν σε ασφαλές μέρος αυτά μέχρι την παράδοσή τους 
στον νόμιμο ιδιοκτήτη τους ή όπου αλλού υποδειχθεί 
σ’ αυτούς. 

Αρθρο 10 

«Ελεγχος ποιμνίων». 

1. Οι κτηνοτρόφοι και κάθε ιδιοκτήτης ζώων υποχρε- 
ούνται να συγκεντρώνουν τα ζώα τους, να δέχονται 
αστυνομικούς ελέγχους στα ποίμνια ή στις μονάδες 
ζώων που διατηρούν και να συμμορφώνονται με τις 
υποδείξεις των αστυνομικών οργάνων και κάθε άλλης 
αρμόδιας αρχής. 

2. Αν κατά τους ελέγχους αυτούς διαπιστωθεί η ύπαρ¬ 
ξη ζώων χωρίς σήμανση (ενώτια) ή με ενώτια διάφορα 
από εκείνα που αναγράφονται στην κτηνοτροφική και 
την υπεύθυνη δήλωση του ν. 1599/1986 και δεν δικαιο¬ 
λογείται η ύπαρξή τους ή χωρίς πιστοποιητικό κατοχής, 
αυτά κατάσχονται ως ύποπτης προέλευσης και αποδί¬ 
δονται προς φύλαξη σε μεσεγγυητή (αποκλειστικά τρίτο 
άτομο), ικανό και φερέγγυο, μέχρις ότου αποφασίσει το 
αρμόδιο δικαστήριο για την τύχη των ζώων. 

3. Οι κτηνοτρόφοι και οι ιδιοκτήτες ζώων, άνω των 
δέκα (10) κατ' είδος, που έχουν τα ζώα τους σε ποι¬ 
μνιοστάσια, υπόστεγα ή περιφραγμένους χώρους, τα 
ακίνητα των οποίων ευρίσκονται στην κυριότητα τους, 
οφείλουν να τοποθετούν στην είσοδο αυτών πινακίδα 
στην οποία θα αναγράφονται, τα στοιχεία ταυτότητάς 
τους. Την αυτήν υποχρέωση έχουν και όσοι διατηρούν 
χοιροστάσια. 

4. Οι κάτοχοι και γενικά οι ιδιοκτήτες ποιμνίων υπο- 
χρεούνται να ποιμένουν είτε οι ίδιοι είτε με ποιμένες τα 
ζώα τους, σε εκτάσεις νομίμως κατεχόμενες, εκμισθού- 
μενες και νεμόμενες από αυτούς και να τα επιτηρούν 
συνεχώς ώστε ν' αποτρέπεται η κλοπή ή η απομάκρυνσή 
των από τους τόπους βοσκής, σύμφωνα και με τις δι¬ 
ατάξεις των άρθρων 67, 68 παράγραφος 1 εδάφια (α), 
(β), (γ), (δ), παράγραφοι 3 και 4 και των άρθρων 69, 70 
παράγραφος 1, 2 εδάφιο (ε) και παράγραφος 4 του ν.δ. 
3030/1954 (ΦΕΚ.Α'-244) όπως ισχύει και των εξ’ αυτών 
προβλεπομένων και εκδοθεισών αγρονομικών διατάξε¬ 
ων και αποφάσεων των αρμόδιων οργάνων, καθώς επί¬ 
σης και των άρθρων 106,109 παράγραφος 1 και 110 του 
ιδίου ν.δ. Δεν απαιτείται αυτό αν ο τόπος βοσκής είναι 
περιφραγμένος ή τα ζώα σταυλίζονται σε περιφραγμέ¬ 
νο και νόμιμο ποιμνιοστάσιο σε συνθήκες και στις δύο 
περιπτώσεις, σύμφωνα με τις οποίες διασφαλίζονται 
τα παραπάνω και ως εκ τούτου, δεν είναι αναγκαία η 
παρουσία του ιδιοκτήτη ή κτηνοτρόφου. Στην περίπτω¬ 
ση αυτή οι ανωτέρω οφείλουν να δηλώνουν εγγράφως 
στην επιτόπια Αστυνομική Αρχή την απουσία τους και 
τα ληφθέντα μέτρα αποτροπής κλοπής ή απομάκρυνσης 
των ζώων. Σε αντίθετη περίπτωση έχουν εφαρμογή οι 
ποινικές διατάξεις του εδαφίου (β) του άρθρου 12 της 
παρούσας σε συνδυασμό με αυτές των άρθρων 97,106 
και 109 του ν.δ. 3030/1954 και του κατ' εξουσιοδότηση, 
αυτού, β.δ. της 19.12.1955/14.1.1956, άρθρο 15 εφ’ όσον τα 
ζώα είναι ανεπιτήρητα και δεκτικά ζωοκλοπής ή γενικά 
από τον τρόπο βόσκησης αυτών προκαλούνται παρα¬ 
βάσεις που προβλέπονται από τα άρθρα 67, 68, 69, 70, 
100, 101 παράγραφοι 1 και 109 της προαναφερθείσας 
Νομοθεσίας (ν.δ.3030/1994 «Περί Αγροφυλακής»). 

Άρθρο 11 

«Υποχρεώσεις κατόχων μελισσών». 

1. Οι ιδιοκτήτες κυψελών, άνω των δέκα (10), υποχρε- 
ούνται αυτοπροσώπως να δηλώνουν κατά το χρονι¬ 
κό διάστημα από 15 Μάίου έως 15 Ιουνίου κάθε έτους, 
με δήλωση του ν. 1599/1986, στην Δημοτική Αρχή του 
τόπου κατοικίας ή εγκατάστασης των μελισσών τους, 
τον αριθμό των μελισσοσμηνών που κατέχουν, με τα 
χαρακτηριστικά γνωρίσματα αυτών (χρώμα και είδος 
κυψελών),τον τόπο και το ιδιοκτησιακό καθεστώς αυτού, 
όπου μεταφέρονται κάθε φορά τα μελισσοσμήνη καθώς 
και τον κωδικό αριθμό μελισσοτρόφου και προσκομί¬ 
ζουν φωτοαντίγραφα των λοιπών δικαιολογητικών που 
προβλέπονται από τις ισχύουσες για την εκμετάλλευση 
των μελισσών, διατάξεις. Η Δημοτική Αρχή στη συνέ¬ 
χεια ενεργεί σύμφωνα με τα οριζόμενα στην παρ.2 του 
προαναφερθέντος άρθρου. 

2. Οι παραπάνω ιδιοκτήτες κυψελών υποχρεούνται να 
σημαίνουν με πυροσφραγίδα τις κυψέλες τους, με το 
χορηγούμενο σ' αυτούς κωδικό αριθμό από την Διεύ¬ 
θυνση Γεωργίας της Νομαρχίας του τόπου κατοικίας 
ή διαμονής τους. 

3. Η μεταφορά κυψελών επιτρέπεται, εφόσον αυτές 
έχουν σημανθεί και συνοδεύονται με το μελισσοκομι- 
κό βιβλιάριο του μελισσοτρόφου. Διαφορετικά για την 
μεταφορά απαιτείται άδεια της Αστυνομικής Αρχής, 
σύμφωνα με τις διατάξεις του άρθρου -8-. 

4. Όσοι προτίθενται να προβούν στην πώληση μελισ- 
σοσμηνών (κυψελών) υποχρεούνται να εφοδιάζονται από 
τη δημοτική ή κοινοτική αρχή του τόπου τους με πιστο¬ 


ποιητικό κατοχής, στο οποίο αναγράφονται ο αριθμός 
των κυψελών, το χρώμα, το είδος και ο κωδικός αριθμός, 
καθώς και τα στοιχεία ταυτότητας των αγοραστών. 
Αντίγραφο του ανωτέρω πιστοποιητικού αποστέλλεται 
από τον Δήμο ή την Κοινότητα στην Αστυνομική Αρχή 
του τόπου κατοικίας ή εκμετάλλευσης του νέου κατό¬ 
χου και αντίγραφο αυτού τηρείται στο αρχείο της και 
επισυνάπτεται στη προβλεπόμενη από την παράγραφο 
1 του παρόντος άρθρου υπεύθυνη δήλωση. 

Άρθρο 12 

«Εφαρμογή - Κυρώσεις» 

1) Η εφαρμογή της παρούσας Αστυνομικής Διάταξης 
ανατίθεται στο προσωπικό της ΕΛΛΗΝΙΚΗΣ ΑΣΤΥΝΟ¬ 
ΜΙΑΣ. 

2) Όποιος παραβαίνει τις διατάξεις της παρούσας 
Αστυνομικής Διάταξης τιμωρείται σύμφωνα με τις δια¬ 
τάξεις του άρθρου 10 παρ. 4 του ν. 1300/1982, εφόσον 
από άλλη διάταξη δεν τιμωρείται βαρύτερα. 

3) Για την αποτελεσματική τήρηση των διατάξεων της 
παρούσας, οι Υπηρεσίες της ΕΛΛΗΝΙΚΗΣ ΑΣΤΥΝΟΜΙΑΣ 
συνεργάζονται στενά με τις συναρμόδιες Υπηρεσίες των 
Δήμων, Νομαρχιών και της Περιφέρειας Κρήτης ανταλ¬ 
λάσσουν στοιχεία και ενημερώνουν αυτές για κάθε σχε¬ 
τικό ζήτημα ή παράβαση των διατάξεων αυτών. 

Άρθρο 13 

«Μεταβατικές διατάξεις». 

1) Η διαδικασία σήμανσης που προβλέπεται από τις δι¬ 
ατάξεις του άρθρου 3 της παρούσας αστυνομικής διάτα¬ 
ξης υπ’ αριθμ. 283493/27.7.2004 και την κοινή υπουργική 
απόφαση (άρθρα 6 και 7) ολοκληρώνεται σύμφωνα με 
τις προβλέψεις των διατάξεων της παραπάνω απόφαση, 
όπως ισχύει κάθε φορά. 

2) Ο έλεγχος της εφαρμογής των διατάξεων του άρ¬ 
θρου 3 της παρούσης που αφορούν τη σήμανση των 
ζώων (αιγοπροβάτων) με ενώτια αρχίζει από την δη¬ 
μοσίευση της παρούσας στην Εφημερίδα της Κυβερ- 
νήσεως καταργούμενης από την ημερομηνία αυτή, της 
σήμανσης με διάστιξη. 

Άρθρο 14 

«Καταργούμενες διατάξεις». 

Από την έναρξη ισχύος της παρούσας καταργείται η 
υπ’ αριθμ. 1/1995 Αστυνομική Διάταξη της Α. Δ. Λασιθίου 
που ρυθμίζει το ίδιο θέμα. 

Άρθρο 15 
«Ισχύς». 

Η παρούσα ισχύει στην περιφέρεια της Αστυνομικής 
Διεύθυνσης Λασιθίου από τη δημοσίευσή της στην Εφη¬ 
μερίδα της Κυβερνήσεως. 

Η Αστυνομική Διάταξη αυτή να δημοσιευθεί στην Εφη¬ 
μερίδα της Κυβερνήσεως. 

Άγιος Νικόλαος, 10 Απριλίου 2006 

Ο Αστυνομικός Διευθυντής 
ΜΙΧΑΗΛ ΒΑΤΣΟΛΑΚΗΣ 

Εγκρίνεται από το Νομάρχη Λασιθίου. 

Ο Νομάρχης Λασιθίου 
ΑΝΤΩΝΗΣ ΣΤΡΑΤΑΚΗΣ 

